Saturday, February 22, 2014-4:46 PM
वॉशिंगटन: पूर्व अमेरिकी सीनेटर मैक्स बॉकस को उप राष्ट्रपति जोसफ बाइडेन ने शुक्रवार को चीन में अमेरिका के नए राजदूत के रूप में शपथ दिलाई।
समाचार एजेंसी सिन्हुआ के अनुसार, विदेश मंत्रालय में आयोजित शपथ ग्रहण समारोह में मीडिया के प्रवेश की मनाही थी। समारोह में विदेश मंत्री जॉन केरी भी उपस्थित थे। मोंटाना के डेमोक्रेट सीनेटर 72 वर्षीय राजनयिक बॉकस 1978 में पहली बार सीनेट के लिए निर्वाचित हुए थे। बाद में वह सीनेट फिनांस कमिटी के अध्यक्ष बने। बीते 6 फरवरी को चीन में नए अमेरिकी राजदूत के रूप में उनके नाम की पुष्टि की गई थी।
बॉकस ने अमेरिका-चीन संबंध को मजबूत बनाने की दिशा में प्रयास करने की शपथ ली, जिनके अनुसार यह विश्व के सबसे महत्वपूर्ण द्विपक्षीय संबंधों में से एक है। वह इस पद ग्रे लॉक की जगह लेंगे, जिन्होंने नवंबर में पद छोडऩे की मंशा जाहिर की थी।